Jasmine Camacho-Quinn

Jasmine Camacho-Quinn (s. 21. elokuuta 1996) on puertoricolainen yleisurheilija, joka on voittanut 100 metrin aitajuoksussa  olympiakultaa ja kaksi MM-mitalia.

Camacho-Quinn voitti vuodelle 2021 siirretyissä Tokion olympialaisissa kultaa 100 metrin aitajuoksussa ajalla 12,37. Välierässä hän juoksi Puerto Ricon ennätyksen 12,26, jolla hän nousi kaikkien aikojen maailmantilastossa jaetulle neljännelle sijalle. Aiemmilta kausilta hänen paras tuloksensa oli vuonna 2018 juostu 12,40. Eugenen MM-kilpailuissa 2022 hän voitti pronssia tuulituloksella 12,23. Budapestin MM-kilpailuissa 2023 hän saavutti hopeaa ajalla 12,44.

Camacho-Quinn on voittanut Timanttiliigan osakilpailun Firenzessä kesäkuussa 2021 ajalla 12,38,  Eugenessa, Roomassa, Tukholmassa, Chorzówissa, Lausannessa ja Brysselissä 2022 sekä Dohassa ja Lausannessa 2023. Hän on voittanut NCAA:n mestaruuden 100 metrin aitajuoksussa vuosina 2016 ja 2018 sekä 4 × 100 metrin viestijuoksussa vuonna 2017. Keski-Amerikan ja Karibian kisoissa hän on voittanut kultaa 100 metrin aitajuoksussa 2023.

Lähteet 

Puertoricolaiset pika-aitajuoksijat
Puertoricolaiset olympiavoittajat
Vuonna 1996 syntyneet
Elävät henkilöt